open-index/open-wikipedia-markdown huggingface dataset:
Kjerstin Funderud

**Kjerstin Wøyen Funderud** () er ein norsk politikar frå Borre i Vestfold, busett i Våler i Østfold. Ho er frå 2021 stortingsrepresentant frå Østfold for Senterpartiet.

Wøyen var medlem av kommunestyret i Borre frå 1991. Etter ho flytta til Våler var medlem i Våler kommunestyre i tida 1999-2011, siste fire åra var ho ordførar i Våler, vald med stønad frå Høgre, Kristeleg Folkeparti og Sosialistisk Venstreparti. Ho kom tilbake i politikken då ho som andrekandidat for Østfold Senterpartiet ved stortingsvalet 2021 kom inn på Tinget med god margin, der ho har sete i Finanskomiteen.  

Funderud er utdanna revisor. Ho hadde stilling som avdelingsdirektør ved Sentralskattekontoret for Storbedrifter frå 2007 til 2019. Sidan 2019 er ho tilsett underdirektør i Skattetaten i Moss.

## Kjelder

*Stortinget.no
*Store norske leksikon
Spokane

**Spokane** er ein mellomstor by aust i delstaten Washington i USA. Byen, som har ikring 229&nbsp;000 ibuarar, ligg 562 meter over havet på ei slette opp mot Rocky Mountains.

Spokane vart grunnlagd i 1873 og er kalla opp etter ei urfolkstamme som budde i området.

## Kjelder

**Denne artikkelen bygger på «[[:en:Spokane, Washington|Spokane, Washington]]» frå ,  den 24. mars 2023.*  

## Bakgrunnsstoff

*
Chattanooga

**Chattanooga** er ein by søraust i delstaten Tennessee i USA, ved delstatsgrensa mot Georgia. Byen, som ligg ved Tennessee-elva og har kringom 181&nbsp;000 ibuarar, er fylkessete for Hamilton County.

Chattanooga vart grunnlagd i 1816 og innlemma i delstaten i 1839. Åra 1862 og 1863 var byen åstad for store slag under den amerikanske borgarkrigen.

## Kjelder

**Denne artikkelen bygger på «[[:en:Chattanooga, Tennessee|Chattanooga, Tennessee]]» frå ,  den 24. mars 2023.*  

## Bakgrunnsstoff

*
Mesa i Arizona

**Mesa** er ein by i Maricopa County i delstaten Arizona i USA. Byen, som ligg 404 meter over havet og ei 20 kilometer aust om sentrum av byen Phoenix, har over 500&nbsp;000 ibuarar.

Mesa blei registrert som ein *townsite* den 17. juli 1878. Han har frå å vere ein småby i 1960 til i dag å vere ein storby med vekt på industri, utdanning og turisme

## Kjelder

**Denne artikkelen bygger på «[[:en:Mesa, Arizona|Mesa, Arizona]]» frå ,  den 24. mars 2023.*  

## Bakgrunnsstoff

*
Dakky Kiær

**Dagny Caroline Kiær** (), også kjend som **Dakky Kiær**, var ein norsk kvinnesaksforkjempar, venstrepolitikar og sosialskuleleiar. Ho var leiar for Norsk Kvinnesaksforening 1946–1952 og leiar for Norske Kvinners Nasjonalråds sosialskule 1946–1953.

## Liv og virke
Kiær var dotter av høgsterettsadvokaten Frits Kiær og Julie Caroline Helene Løvenskiold. Faren var ordførar i Aker ein periode, mens morfaren, hoffsjef Herman Løvenskiold (1838–1910), eigde Ullern gard. Mot foreldras vilje tok ho examen artium i Christiania i 1913, fortsette å studere og tok lærareksamen. 

Høgst uvanleg for si tid heldt Kiær på farsnamnet då ho gifta seg i 1915. Ho vart skild i 1927, etter å ha fått fire barn. I 1931 gjennomgjekk ho dei sosiale kursa til Norske Kvinners Nasjonalråd (NKN), som var dåtidas einaste form for sosialarbeidarutdanning. Ho var knytt til NKN i ulike samanhengar dei neste 20 åra, som leiar for dei sosiale kursa, sekretær for NKN, styremedlem og leiar for NKNs sosialskule. Ho heldt ei rekkje føredrag over tema som *Den enslige mor og hennes problemer*, *Barnetrygd* og *Kvinnens arbeid og hennes rett til erverv*.

Kiær var medlem av Oslo bystyre for Venstre 1952–1956, etter å ha vore vararepresentant 1945–1951.

## Kjelder

**Denne artikkelen bygger på «[[:nb:Dakky Kiær|Dakky Kiær]]» frå , den 24. mars 2023.*  

## Bakgrunnsstoff
*
Siri Hangeland

**Siri Hangeland** () er ein norsk SV-politikar, kvinnesaksforkjempar og lektor. Ho var leiar for Norsk Kvinnesaksforening i periodane 1990–1992 og 1998–2004, i tillegg til nestleiar i fleire periodar.

Hangeland blei oppnemnd av Utanriksdepartementet som medlem av Utvalet for menneskerettar i 1996. Ho var styremedlem i International Alliance of Women til 2010.

Hangeland blei cand.philol. i norsk ved Universitetet i Bergen i 1981 med hovudoppgåva *Sosiolingvistiske forhold i Kristiansand bymål*.

## Kjelder

**Denne artikkelen bygger på «[[:nb:Siri Hangeland|Siri Hangeland]]» frå , den 24. mars 2023.*
Gustaf Renvall

**Gustaf Reinvald** () var ein finsk språkforskar. 

## Liv og virke
Reinvald vart student i Åbo i 1801, prestvigsla i 1806 og filosofie magister i 1810. I 1811 vart han dosent i finsk ved Kungliga Akademien i Åbo etter å ha gjeve ut den andre delen av serien *De orthoepia et orthographia linguæ fennicæ* som handla om den rette uttalen av det finske språket og om rettskriving. Seinare (1815–17) utgav han ein annan serie: *De signis relationum nominalium inn lingua fennica*, som handsama nominalbøying i finsk. I 1813 vart han utnemnd til adjunkt i pedagogikk. 

På oppfordring av språkforskaren Rasmus Rask og betalt av ein russisk mesenat, utarbeidde og utgav Renvall 1823–26 det berømte verket sitt *Suomalainen sanakirja, Lexicon linguæ fennicæ*, ei ordbok primært laga for språkforskarar, der han gav tydinga til orda på latin og tysk, somme gonger òg den svenske tydinga. Denne ordboka var i meir enn tre tiår hovudkjelda til kjennskap om finsk i akademiske krinsar. I 1840 utgav Reinvald *Finsk språklära enligt den rena vestfinska dialecten*. Eit anna viktig arbeid var den endelege redaksjonen av det første nye finske salmebokforslaget. I 1819 vart han sokneprest i Uskela og i 1829 i Ulvsby. Etter å ha gjeve ut ordboka fekk Renvall tittelen professor i 1827, og vart heidersdoktor i teologi i 1830.

## Kjelder

**Denne artikkelen bygger på «[[:sv:Gustaf Renvall|Gustaf Renvall]]» frå ,  den 25. mars 2023.* 
*** oppgav desse kjeldene:* 
* 
*
Lokalkasus

**Lokalkasus** er ei undergruppe av grammatiske kasus. Den grunnleggjande funksjonen til desse kasusa er å yttrykke posisjon eller rørsle, dvs. kvar ein referenten til ordet eller frasen som står i kasuset er eller er på veg til eller frå.

Sørsamisk og lulesamisk har eit system med eitt kasus for kvart av dei tre funksjonane.

I nordsamisk og enaresamisk har inessiv og elativ falle saman til eit kasus som har både *i/på*- og *frå*-funksjon. Dette blir tradisjonelt kalla lokativ.

I dei austersjøfinske språka er det to sett av lokalkasus, slik at kvar av dei tre funksjonane har to kasus, ein for indre og ein for ytre kasus.

Ungarsk har eit system med 3 x 3 lokalkasus:

## Kjelder

* 

* Karlsson, Fred 1976: *Finskans struktur*. LiberLäromedel, Lund 1976.

* László Keresztes: Praktische ungarische Grammatik. Debrecen: Debreceni Nyári Egyetem, 1992; ISBN 963-472-038-2

* 

* Trosterud, Trond 1991: Lokalkasus og preposisjonar i finsk, kvensk, samisk og norsk. *Norsk Lingvistisk Tidsskrift*  9:50-78.
Ingerid Gjøstein Resi

**Ingerid Gjøstein Resi** () var ein norsk filolog, Venstrepolitikar og kvinnesaksforkjempar. Ho var formann for Norsk Kvinnesaksforening frå 1952 til ho døydde i ein flystyrt i Sovjetunionen i 1955 saman med resten av ein kvinnedelegasjon på ti kvinner. Ho var også medlem av landsstyret i Venstre.

## Bakgrunn
Gjøstein Resi var dotter av politikaren Johan Gjøstein og kvinnesakskvinna Anna Gjøstein, som stifta Stavanger Kvinnesaksforening. Ho gifta seg med sokneprest Oscar Resi og var mor til journalisten Kjell Gjøstein Resi og professor Heid Gjøstein Resi. Hennas eldre bror var tidlegare byrettsjustitiarius og ordførar i Stavanger, Tjalve Gjøstein.

## Karriere
Gjøstein Resi var elev ved Kongsgård skole i Stavanger der ho var med i Iduns Julekomedie. Ho arbeida som stortingsstenograf frå 1921, tok artium i 1929 og blei cand.philol. i 1931. Ho var tilsett som forskar i Det norske litterære ordboksverk (no Institutt for litteratur, områdestudier og europeiske språk ved UiO) frå 1931, og forska bl.a. på ordforrådet i dei eldste norske handskrifter. Samstundes arbeida ho i Stortinget, der ho blei referentrevisor.

## Politisk virke
Gjøstein Resi var engasjert i Norsk Kvinnesaksforening (NKF) og Venstre. Ho var leiar i Oslo Kvinnesaksforening 1948–1950, 1. nestleiar i NKF på nasjonalt nivå 1948–1952 og leiar i NKF frå 1952 til sin død i 1955.

Gjøstein Resi var medlem av landsstyret i Venstre og representerte partiet i kommunestyre og formannskap i Oppegård frå 1952. Ho var også stortingskandidat for Venstre i Akershus.

## Død
Gjøstein Resi døydde i Voronezj-ulukka i Sovjetunionen i 1955 saman med resten av ein kvinnedelegasjon på ti kvinner.

## Kjelder

**Denne artikkelen bygger på «[[:nb:Ingerid Gjøstein Resi|Ingerid Gjøstein Resi]]» frå , den 25. mars 2023.*
Ski-VM 1935

**Ski-VM 1935** vart avvikla 13.–18. februar 1935 i Vysoké Tatry i dåverande Tsjekkoslovakia. Eigenleg var meisterskapen ei samling renn arrangert av Det internasjonale skiforbundet (FIS), der tevlingane vart gjeven status som verdsmeisterskap i nordiske greiner under FIS-kongressen 1965.

Dei norske utøvarane tok 8 av 15 medaljar. Klaes Karppinen frå Finland vann to gullmedaljar og ein sølvmedalje, medan Noregs Oddbjørn Hagen fekk eitt gull og to sølv.,

## Langrenn
### 18 kilometer



**Dato:** 15. februar


### 50 km



**Dato:** 19. februar


### 4 × 10 km stafett



**Dato:** 13. februar


## Kombinert
### Hopp &18 km



**Dato:** 15. og 16. februar


## Skihopping



**Dato:** 17. februar


## Kjelder

**Denne artikkelen bygger på «[[:de:Nordische Skiweltmeisterschaften 1935|Nordische Skiweltmeisterschaften 1935]]» frå ,  den 25. mars 2023.*
Providence

Byen **Providence** er hovudstad i delstaten Rhode Island i USA. Med sine 190&nbsp;000 ibuarar er han også den mest folkerike byen i delstaten.

Providence vart grunnlagd i 1636 av Roger Williams, ein baptist utvist frå Massachusetts, som ville minne folk om Guds forsyn (Gods merciful Providence). Hamnebyen var tidleg ute med å bygge opp industri, både tekstil- og maskinvareindustri.

## Kjelder

**Denne artikkelen bygger på «[[:en:Providence, Rhode Island|Providence, Rhode Island]]» frå ,  den 25. mars 2023.*  

## Bakgrunnsstoff

*
Manchester i New Hampshire

**Manchester** er med sine 115&nbsp;644 ibuarar den mest folkerike byen i delstaten New Hampshire i USA. Byen ligg langt sør i delstaten, 64 meter over havet, ved elva Merrimack.

## Kjelder

**Denne artikkelen bygger på «[[:en:Manchester, New Hampshire|Manchester, New Hampshire]]» frå ,  den 25. mars 2023.*  

## Bakgrunnsstoff

*
Irene Bauer

**Irene Bauer** () var ei norsk embetskvinne, kvinnesaksforkjempar og politikar for Arbeidarpartiet. Ho var leiar for Norsk Kvinnesaksforening frå 1988 til 1990, og var politisk rådgjevar for stortingsgruppa til Arbeidarpartiet og i regjeringsapparatet. Ho var seinare avdelingsdirektør i Klima- og miljødepartementet.

## Karriere
Bauer var opphavleg utdanna sekretær, og arbeidde for OECD i Paris, i Utanriksdepartementet, på Det kongelege slottet og ved Statsministerens kontor mellom 1965 og 1975. Ho vart cand.mag. med statsvitskap, offentleg rett, massekommunikasjon og petroleumsrett i fagkrinsen i 1977. Ho var tilsett hos Likestillingsombudet frå 1981 til 1983 og ved forhandlingskontoret i oljeavdelinga i Olje- og energidepartementet frå 1983 til 1988.

Frå 1987 til 1989 var Bauer politisk rådgjevar (då kalla gruppesekretær) for stortingsgruppa til Arbeidarpartiet med fraksjonsansvar for energi- og industrikomiteen og forbrukar- og administrasjonskomiteen. I 1989 var ho politisk rådgjevar (då kalla personleg sekretær) for næringsminister Finn Kristensen og for olje- og energiminister Arne Øien. Frå 1988 til 1990 var ho leiar for Norsk Kvinnesaksforening.

Etter at Bauer forlet regjeringsapparatet var ho tilsett i Klima- og miljødepartementet som byråsjef (1989–1991), underdirektør (1991–1997) og avdelingsdirektør (1997–2015). Ho arbeidde ved EFTA-sekretariatet i Brussel frå 1995 til 1997. I Klima- og miljødepartementet leia ho seksjonen for miljøsamarbeid med industriland, og i seinare år arbeidde ho med polarsaker og nordisk samarbeid.

## Familie
Bauer var mor til komikaren Thomas Giertsen og Caroline Giertsen Øigarden.

## Kjelder

**Denne artikkelen bygger på «[[:nb:Irene Bauer|Irene Bauer]]» frå , den 24. mars 2023.*
Geir Inge Lien

**Geir Inge Lien** () er ein norsk gardbrukar og politikar frå Vikebukt i Vestnes, ordførar i Vestnes og stortingsrepresentant frå Møre og Romsdal for Senterpartiet.

Lien representerte Sewnterpartiet i Vestnes kommunestyre frå 1999. Perioden 2011-21 var han ordførar for kommunen. Tingbolkane 2013-17 og 2017-21 var han fyrste varamann til Stortinget frå Møre og Romsdal, møtte på Tinget i delar av den siste bolken. Etter som Senterpartiet fekk stor framgong ved Stortingsvalet 2021, fekk Lien fast plass på Stortinget. Han fekk så sete i Transport- og kommunikasjonskomiteen.
 
## Kjelder

*Stortinget.no
Lise Selnes

**Lise Selnes** () er ein lærar og politikar frå Vallset i Hedmark. Ho er frå 2021 stortingsrepresentant frå Hedmark for Arbeidarpartiet.

Selnes var tilsett som lærar ved Nord-Odal ungdomsskule frå 1999. Ho var ordførar i Nord-Odal frå 2011, då godt over halvparten av veljarane røyste på Arbeidarpartiet. Både i 2015 og 2019 fekk ho fornya tillit som ordførar, både frå veljarane og partigruppa. Hausten 2021 vart ho vald inn på Stortinget som partiets tredjekandidat frå Hedmark. På Tinget har ho sete i Utdannings- og forskningskomiteen.

## Kjelder

*Stortinget.no
Clara Ottesen

**Clara Johanne Ottesen** () var ein norsk samfunnsøkonom, statstenestekvinne, bistandsarbeidar og kvinnesaksforkjempar. Ho var leiar for Norsk Kvinnesaksforening frå 1968 til 1972.

## Liv og virke
Ottesen tok examen artium i heimbyen Halden i 1931, deretter ved den einaste handelsutdanninga i samtida ved Oslo handelsgymnasium og blei utdanna cand.oecon. ved Universitetet i Oslo i 1938. Ho arbeidde som lærar i handelsfag 1938–1940, som sekretær (saksbehandlar) i Forsynings- og gjenreisingsdepartementet 1940–1949 og som sekretær og fyrstesekretær (frå 1954) i Sosialdepartementet 1949–1956. Frå 1956 arbeidde ho i Departementet for familie og forbrukarsaker/Forbrukar- og administrasjonsdepartementet, med tittelen konsulent, den gongen ei høg stilling i departementa med fagansvar for eit politikkområde. Ho var ein sentral byråkrat på familie- og likestillingsfeltet i 1950- og 1960-åra. Ho var SN-ekspert (*Community Development Expert*) i Aust-Pakistan (no Bangladesh) med bustad i Dhaka frå 1962 til 1964, og arbeida med å utvikle program for å styrke kvinner si stilling i landet.

Ottesen var 2. nestleiar i Norsk Kvinnesaksforening 1966–1968; ho etterfølgde Eva Kolstad som NKF-leiar i 1968 og sat i vervet til 1972. Ho var også styremedlem i International Alliance of Women frå 1967 til 1973. Frå 1971 var ho sentralstyremedlem i Europarørsla, der tidlegare utanriksminister Svenn Stray var leiar.

Ottesen blei i 1939 gift med cand.oecon. Kjell Ottesen, son av Immanuel Ottesen. Dei blei skilde i 1947, men ho heldt på etternamnet.

## Kjelder

**Denne artikkelen bygger på «[[:nb:Clara Ottesen|Clara Ottesen]]» frå , den 25. mars 2023.*
Anna Hvoslef

**Anna Hvoslef** () var ein av dei fyrste kvinnelege journalistane i Noreg, og den fyrste i *[[Aftenposten]]*, der ho arbeidde frå 1897 til 1935. Som journalist i *Aftenposten* arbeidde ho hovudsakleg med litteraturjournalistikken. Ho gav også ut reiseskildringar frå reiser i Europa og Amerika. 

Hvoslef var aktiv i ei rekkje presseorganisasjonar, og var den fyrste kvinnelege medlemmen av Den Konservative Presses Forening. Ho var den einaste kvinnelege delegaten på det 2. nordiske pressemøtet i København i 1902. Anna Hvoslef var formann for Norsk Kvinnesaksforening frå 1930 til 1935.

Anna Hvoslef var dotter av amtmannen Johan Christian Georg Hvoslef.

## Kjelder

**Denne artikkelen bygger på «[[:nb:Anna Hvoslef|Anna Hvoslef]]» frå , den 25. mars 2023.*
Mangalia

**Mangalia** (tyrkisk *Mankalya*), i antikken Callatis (gresk Καλλατίς, *Kallatís* eller Κάλλατις, *Kállatis*), er ein by i Constanța fylke i Romania. 

## Busetnader

Mangalia er ein *[[municipiu]]* (større bykommune) med desse busetnadane:

## Kjelder

**Delar av denne artikkelen bygger på «[[:ro:Mangalia|Mangalia]]» frå , den 25. mars 2023.*  

### Referansar
Cernavodă

**Cernavodă** (bulgarsk Черна вода, *Cerna voda*, tyrkisk *Boğazköy*), i antikken Axiopolis (gresk Ἀξιούπολις), er ein by i Constanța fylke i Romania. 

## Busetnader

Cernavodă er ein *[[oraș]]* (mindre bykommune) med den eine busetnaden:

## Kjelder

**Delar av denne artikkelen bygger på «[[:ro:Cernavodă|Cernavodă]]» frå , den 25. mars 2023.*  

### Referansar
Kjellaug Pettersen

**Kjellaug Pettersen** () var ei norsk statstenestekvinne, likestillings- og kvinnesaksforkjempar. 

Pettersen var opphavleg lærar og seinare rektor for Bygdøy skole i perioden 1979–1988. I 1981 blei ho oppnemnd til medlem av ei arbeidsgruppe for likestilling av Kyrkje- og undervisingsdepartementet, og i 1991 blei ho leiar for det dåverande Likestillingssekretariatet i Utdannings- og forskingsdepartementet, der ho seinare var spesialrådgjevar.

Pettersen var medgrunnleggjar av Stiftelsen Kvinneuniversitetet på Løten og var leiar for Oslo Kvinnesaksforening 1992–1994 og leiar for Norsk Kvinnesaksforening 1994–1998.

Pettersen var oppnemnd av Utanriksdepartementet til varamedlem av Utvalet for menneskerettar 1994–1995.

## Publikasjonar
* Framtidsdrømmen og virkeligheten : jenter og gutter velger utdanning og yrke, Friundervisningens forlag, 1990, ISBN 82-7020-297-5
* Tøffe gutter, stille jenter; hjemme og på skolen, Aventura, 1987, ISBN 82-588-0442-1

## Kjelder

**Denne artikkelen bygger på «[[:nb:Kjellaug Pettersen|Kjellaug Pettersen]]» frå , den 25. mars 2023.*
Bjørg Krane Bostad

**Bjørg Krane Bostad** () er ein norsk organisasjonsleiar og statstenestekvinne, som var leiar i Norsk Kvinnesaksforening frå 1992 til 1994.

## Liv og virke
Bostad er utdanna i statsvitskap ved Universitetet i Oslo og var tilsett hos Forbrukarombodet frå 1980. Ho var sentral i oppbygginga av det statlege likestillingsapparatet, som fagansvarlig hos Forbrukarombodet for å handheve det då nye forbodet mot kjønnsdiskriminerande reklame i likestillingslova. Ho var seinare komitésekretær for Stortingets familie- og kulturkomité.

Bostad var aktivt engasjert i Amnesty International, og var styremedlem i Amnesty Noreg frå 1986 til 1990. Ho var også leiar for asylutvalet til Amnesty.

Bostad var 1. nestleiar i Norsk Kvinnesaksforening 1990–1992 og leiar 1992–1994. Frå 1990 til 1995 var ho også medlem av Utvalet for menneskerettar, eit offentleg utval oppnemnd av Utanriksdepartementet.

Bostad flytta til Sør-Afrika i 2000, der ho eigde eit firma som organiserte safariturar i den sørlege delen av det afrikanske kontinentet. Ho var også ein av initiativtakarane til eit prosjekt for foreldrelause barn i Sør-Afrika.

## Kjelder

**Denne artikkelen bygger på «[[:nb:Bjørg Krane Bostad|Bjørg Krane Bostad]]» frå , den 25. mars 2023.*
Marit Aarum

**Marit Johanne Aarum** () var ein norsk samfunnsøkonom, kvinnesaksforkjempar og venstrepolitikar, som var leiar i Norsk Kvinnesaksforening 1955–1956. Ho hadde ei rekkje verv i Venstre og var vararepresentant til Stortinget.

## Karriere
Aarum tok examen artium i 1921 og blei utdanna cand.oecon. ved Universitetet i Oslo i 1926. Etter eit utanlandsopphald blei ho tilsett som sekretær (saksbehandlar) i Statens arbeidstilsyn, der ho i 1945 blei inspektør og seinare konsulent, ei relativt høg stilling på det tidspunktet. Ho arbeidde blant anna med internasjonale avtalar og forhandlingar, og særleg med SN-systemet. Ho var regjeringsutsending for Noreg til den internasjonale arbeidskonferansen i 1948, representerte ofte Noreg på møte med Den internasjonale arbeidsorganisasjonen (ILO) og jobba som SN-ekspert i Pakistan for ILO 1952–1953, der ho var sysselsett med å betre arbeidsforholda i industri og landbruk.

## Politisk arbeid
Aarum var engasjert i Venstre og Norsk Kvinnesaksforening.

Aarum var 1. viseformann i Norsk Kvinnesaksforening 1952–1955 og overtok som fungarande formann då Ingerid Gjøstein Resi døydde i ein flystyrt i Sovjetunionen i august 1955. Ho sat i formannsvervet til ho sjølv døydde i februar 1956. Ho var også redaktør for tidsskriftet *[[Kvinnesaksnytt]]* og medlem av arbeidsutvalet i Norske Kvinners Nasjonalråd, ein paraplyorganisasjon der NKF var medlem.

Aarum var formann i Oslo Venstre, medlem av Oslo bystyre, varamedlem av Oslo formannskap og medlem av ei rekke kommunale komitear i Oslo for Venstre. Ho var vararepresentant til Stortinget for Venstre frå 1954 til ho døydde.

## Utgjevingar
* 1949: *Midlertidig lov om Arbeidsvilkår for hushjelp av 3. desember 1949 : med kommentarer samt en del om Ferieloven og Syketrygdloven*

## Kjelder

**Denne artikkelen bygger på «[[:nb:Marit Aarum|Marit Aarum]]» frå , den 11. mars 2023.*
Mechernich

**Mechernich** er ein by og ein kommune i Landkreis Euskirchen sør i delstaten Nordrhein-Westfalen i Tyskland. Kommunen har i kring 28&nbsp;000 ibuarar og er 136,5 km² vid. Byen ligg 40 kilometer sørvest om Bonn.

## Kjelder

**Denne artikkelen bygger på «[[:de:Mechernich|Mechernich]]» frå ,  den 26. mars 2023.*  

## Bakgrunnsstoff

*
Meckenheim

**Meckenheim** er ein by i Landkreis Rhein-Sieg sør i delstaten Nordrhein-Westfalen i Tyskland med knappe 25&nbsp;000 ibuarar. Byen ligg 15 kilometer sørvest om Bonn.

## Kjelder

**Denne artikkelen bygger på «[[:de:Meckenheim (Rheinland)|Meckenheim (Rheinland)]]» frå ,  den 26. mars 2023.*  

## Bakgrunnsstoff

*
Berit Kvæven

**Berit Kvæven** () er ein norsk venstrepolitikar, kvinnesaksforkjempar, sivilingeniør og dr.ing. i kjemi. 

Kvæven har vore sjefingeniør i Klima- og forureiningsdirektoratet og leiar av SNs overvakingsprogram for sur nedbør. Politisk har ho vore nestleiar i Venstre, partiets fylkesleiar i Oslo, politisk rådgjevar for forbrukar- og administrasjonsminister Eva Kolstad og vararepresentant på Stortinget. Ho har også vore president i Tekna, nestleiar i Akademikernes Fellesorganisasjon og leiar for Norsk Kvinnesaksforening.

## Karriere
Kvæven er utdanna sivilingeniør frå Noregs tekniske høgskole i 1967, var forskar ved SINTEF frå 1968 og tok doktorgrad (dr.ing.) i kjemi ved Noregs tekniske høgskole i 1975, med avhandlinga *Undersøkelser av kondensasjonsreaksjoner hos aminoforbindelser*. Ho har seinare vore sjefingeniør i Klima- og forureiningsdirektoratet, der ho har arbeida med internasjonale oppgåver, bl.a. som leiar av SNs overvakingsprogram for sur nedbør.

Kvæven har også vore medlem av Statens atomtilsyn 1981–1992, medlem av råd for Referanselaboratoriet for vannanalyse 1981–1988, varamedlem av rådet for Havforskingsinstituttet 1982–1989, varamedlem av Forureiningsrådet 1985–1991, styremedlem i Statens tilsynsinstitusjonar i landbruk 1986–1988, styremedlem i Norsk institutt for jord- og skogkartlegging 1990–1993, medlem av det regjeringsoppnemnde Styrereform-utvalet 1990–1991 og varamedlem av styret for Statistisk sentralbyrå frå 1996.

## Politikk og organisasjonsverv
Kvæven var leiar for Trondheim Venstre i 1970-åra, personleg sekretær (tilsvarande politisk rådgjevar) for forbrukar- og administrasjonsminister Eva Kolstad i regjeringa til Lars Korvald frå 1972 til 1973, politisk nestleiar i Venstre frå 1976 til 1982, fylkesleiar for Oslo Venstre i 1990, president i Norske sivilingeniørers forening (no Tekna) frå 1990 til 1993, nestleiar i Akademikernes Fellesorganisasjon frå 1991 til 1993 og leiar for Norsk Kvinnesaksforening frå 2004 til 2006. Ho var vararepresentant på Stortinget for Venstre i perioden 1997–2001.

## Kjelder

**Denne artikkelen bygger på «[[:nb:Berit Kvæven|Berit Kvæven]]» frå , den 25. mars 2023.*  

## Bakgrunnsstoff
* Berit Kvæven hos Stortinget.
Kitty Bugge

**Johanne Kathrine Bugge** (), også kjend som **Kitty Bugge**, var ein norsk kvinnesaksforkjemper og fagforeiningsleiar. Ho var formann i Norsk Kvinnesaksforening 1935–1936. Ho grunnla Kvinnelige Telegraffunksjonærers Landsforening, og var formann frå stiftingsåret 1914 til 1919, og i ein ny periode frå 1921 til 1933. Ho var også styremedlem i Statstjenestemannsforbundet frå 1923 til 1930. 

Kitty Bugge var syster av Anna Bugge Wicksell, som var formann i Norsk Kvinnesaksforening 1888–1889.

## Kjelder

**Denne artikkelen bygger på «[[:nb:Kitty Bugge|Kitty Bugge]]» frå , den 25. mars 2023.*  

## Bakgrunnsstoff
* Kitty Bugge hos Store Norske Leksikon
Tambacounda

**Tambacounda** er ein by i det sentrale Senegal med 78 800 innbyggjarar (2007) . Byen er regionshovudstad i regionen med same namn.

Staden blei opphavleg folkesett av mandinkefolk på utkanten av Maliriket, på dei vanlege trekkrutene til fedrivande fulafolk, og folkesett igjen av voloffolk som dreiv jordbruk tidleg på 1900-talet. Folkesetnaden i Tambacounda er ei blanding av dei fleste folkegruppene i Senegal.

Tambacounda ligg kring 400 km søraust for Dakar. Byen ligg ved Dakar–Niger-jernbanen, som han voks opp rundt i kolonitida. Jernbanen er framleis i bruk, men har lite passasjertrafikk. Byen ligg også ved hovudvegane N1 og N7, som er del av den trans-sahelske motorvegen som fører trafikk mellom Kayes-regionen i Mali og kystregionane til Senegal (Dakar, Thiès, Saint-Louis), dei tettast folkesette områda i begge landa.

Tambacounda er eit lokalt senter for tilverking av jordbruksprodukt, som hirse, sorghum, mais og bomull som viktige avlingar i området. Sodefitex driv ein stor bomullsfabrikk i byen.

Tambacounda-regionen er kjend for ein rik djembe- og dansekultur. Nokre av dei største djembemeistrane frå Segu i Mali kom til Tambacounda i midten av 1900-åra, og tok med seg arva og kunnskapen sin om djembe. Ein av dei kjende musikarane frå Tambacounda var Abdoulaye Diakité.

Niokolo-Koba nasjonalpark ligg like sør for byen, og er kjend for eit rikt dyreliv.

I 2003 blei to bygningar frå kolonitida, jernbanestasjonen *Hôtel de la Gare* og Préfecture-bygniingen, sette på Senegal si liste over *Monuments historiques*.

## Kjelder

**Denne artikkelen bygger på «[[:da:Tambacounda|Tambacounda]]» frå , og «[[:en:|Tambacounda]]» frå  den 26. mars 2023.*  

## Bakgrunnsstoff
Meinerzhagen

**Meinerzhagen** er ein by og ein kommune i Märkischer Kreis aust i delstaten Nordrhein-Westfalen i Tyskland med i overkant 20&nbsp;000 ibuarar. Over halvdelen av kommunen sitt flatemål på 115,2 km² er dekt av skog.

## Kjelder

**Denne artikkelen bygger på «[[:de:Meinerzhagen|Meinerzhagen]]» frå ,  den 26. mars 2023.*  

## Bakgrunnsstoff

*
Cedar Rapids

**Cedar Rapids** er ein by aust i delstaten Iowa i USA. Byen, som er fylkessete i Linn County, har eit folketal på nær 138&nbsp;000.

Kornprodusenten Quaker Oats og sambands-produsenten Rockwell Collins er særleg viktige sysselsetjarar i Cedar Rapids.

Musikaren Michael Boddicker og skodespelaren Elijah Wood er frå Cedar Rapids.

## Kjelder

**Denne artikkelen bygger på «[[:en:Cedar Rapids, Iowa|Cedar Rapids, Iowa]]» frå ,  den 26. mars 2023.*  

## Bakgrunnsstoff

*
Tambacounda-regionen

**Tambacounda-regionen** er ein av 14 regionar i Senegal. Han har eit areal på &nbsp;km², og er dermed den største regionen i Senegal. Han grensar til Matam-regionen i nord, Mauritania i nordaust, Mali i aust, Kédougou-regionen i sørayst, Guinea i sør, Kolda-regionen og Gambia i sørvest og Kaffrine-regionen i vest. Regionhovudstaden er Tambacounda. Ved folketeljinga i 2013 hadde regionen  innbyggjarar, i 2023 var folketalet 988 193.

## Kjelder

**Denne artikkelen bygger på «[[:nb:Tambacounda (region)|Tambacounda (region)]]» frå ,  den 26. mars 2023.*  

## Bakgrunnsstoff

*
Maintal

**Maintal** er ein by i Main-Kinzig-Kreis i delstaten Hessen i Tyskland. Byen med 39&nbsp;000 ibuarar ligg 5 kilometer aust om Frankfurt am Main og er forstad til storbyen.

## Kjelder

**Denne artikkelen bygger på «[[:de:Maintal|Maintal]]» frå ,  den 26. mars 2023.*  

## Bakgrunnsstoff

*
Niokolo-Koba nasjonalpark

**Niokolo-Koba nasjonalpark** ligg søraust i Senegal, på grensa til Guinea. Parken omfattar 913 000 hektar. Han blei freda som viltreservat i 1926, som nasjonalpark i 1954 og utvida fire gongar på 1960-talet. Han har vore rekna som verdsarvområde sidan 1981.

Parken ligg på ein elveslette med høgder på opptil 200 moh, på begge sidene av Gambiaelva, som dekkjer elveslettene i flaumperiodar. Landskapet er prega av savannar og noko skog. Parken har eit rikt dyreliv, med elefantar, løver, leopardar, sjimpansar, bavianar, flodhestar og den store kjempeelanden (*Taurotragus derbianus*).

I 2007 blei parken oppført på lista over truga verdsarvstader, på grunn av krypskytteri og planar om å bygga ein dam oppstraums for parken som ville forstyrra dei regelmessige flaumane som er ein føresetnad for økosystemet.

## Kjelder

**Denne artikkelen bygger på «[[:no:Niokolo-Koba nasjonalpark|Niokolo-Koba nasjonalpark]]» frå ,  den 26. mars 2023.*  

## Bakgrunnsstoff
* UNEP World Conservation Monitoring Centre: ''faktaark''
* Danger decision
Melsungen

**Melsungen** er ein by og ein kommune i Schwalm-Eder-Kreis nord i delstaten Hessen i Tyskland. Kommunen hyser om lag 14&nbsp;000 ibuarar og har eit flatemål på 63,1 km². Byen ligg 22 kilometer sør om Kassel.

, eit multinasjonalt farmasi-firma, har hovudsetet sitt i Melsungen.

## Kjelder

**Denne artikkelen bygger på «[[:de:Melsungen|Melsungen]]» frå ,  den 26. mars 2023.*  

## Bakgrunnsstoff

*
Eforie

**Eforie** er ein by i Constanța fylke i Romania. Eforie inngår i storbyområdet til Constanța.

## Busetnader

Eforie er ein *[[oraș]]* (mindre bykommune) med desse busetnadane:

## Kjelder

**Delar av denne artikkelen bygger på «[[:ro:Eforie|Eforie]]» frå , den 26. mars 2023.*  

### Referansar
Chloe Cherry

**Elise Jones** (), kjend under scenenamnet **Chloe Cherry**, er ein amerikansk skodespelar, modell, og tidlegare pornografisk skodespelar. Ho byrja sin pornografiske karriere i 2015 med Hussie Models, og opptredde etterkvart i over 200 filmar. Ho debuterte som skodespelar i den andre sesongen av HBO-tenåringsdramaserien *Euphoria* (2022–noverande), i rolla som Faye.

## Bakgrunn
Cherry blei fødd den 23. august 1997 i Lancaster i Pennsylvania, der ho også blei oppdregen. Ho skildra oppveksten som «veldig konservativ og kjedeleg». På videregåande skule arbeida ho med årboka til skulen, las kunngjeringar om morgonane, og ho var i ein kort periode manager for eit band.

## Karriere
Ei veke etter Cherry blei 18 år gammal i 2015, flytta ho frå Lancaster til Miami for å bli ein pornografisk skodespelar, og brukte scenenamnet Chloe Couture. Ho fekk kort tid etter kontrakt med det pornografiske modellbyrået Hussie Models, der ho blei representert av Riley Reynolds, før ho flytta til Los Angeles og fekk kontrakt med Spiegler Girls. Ho endra scenenamnet i 2017 frå Chloe Couture til Chloe Cherry på grunn av forveksling mellom ho og ei anna Chloe Couture. Ho hadde spelt hovudroller i over 200 pornografiske filmar i 2019 og blitt populær på Pornhub, der filmane hennar fekk over 125 millionar visningar. Tidleg under COVID-19-pandemien byrja ho å bruke primært OnlyFans til å selje pornografisk innhald.

Cherry debuterte som skodespelar i 2022 i den andre sesongen av HBO-tenåringsdramaserien *Euphoria*, som birolla Faye, ein rusmiddelavhengig prostituert. Før ho dukka opp i serien (men etter ho blei rollebesatt), laga Cherry ein pornografisk parodi på *Euphoria*, der ho spela Jules, med ein annan pornografisk skodespelar, Jenna Foxx. Showrunner på *Euphoria*, Sam Levinson, sende Cherry ein e-post og bad ho om å prøvespele rolla som Ami, ein kvinneleg strippar med rusmiddelavhengighet, etter å ha blitt ein fan av ho på Instagram på grunn av hennar sans for humor. Etter to digitale auditionar gjekk Cherry i person på audition for Levinson i Los Angeles, og fekk rollen som Faye i staden. Cherry blei omtala som ei av «breakout-stjernene» i serien av kritikarane. Ho slutta med pornografi kort etter for å i staden satse på film- og fjernsynsskodespel på heiltid.

Cherry signerte ein kontrakt med det britiske modellbyrået Anti-Agency London i januar 2022. Ho debuterte på catwalken i februar 2022, og gjekk for LaQuan Smith under New York Fashion Week.

## Merknadar

## Kjelder

**Denne artikkelen bygger på «[[:nb:Chloe Cherry|Chloe Cherry]]» frå , den 26. mars 2023.*  

## Bakgrunnsstoff
* Offisiell nettside
* Chloe Cherry hos Internet Movie Database.
* Chloe Cherry hos The Movie Database.
* Chloe Cherry hos Adult Movie Database.
* Chloe Cherry hos Internet Adult Film Database.
Daniel i Bibelen

**Daniel** (arameisk og hebraisk , Dāniyyêl, 'Gud er dommaren min', gresk Δανιήλ, Daniḗl) er hovudpersonen i Daniels bok i Den hebraiske bibelen og Det gamle testamentet. 

Boka fortel at Daniel som ung mann blei ført av stad saman med tre venner i utlegd i Babylon der han blei utdanna i kaldeanske språk og kultur, men han gjekk aldri over til deira religion. Gjennom guddommeleg visdom frå sin eigen gud, den jødiske Jahve, tolka han draumane og visjonane til kongane, og blei såleis ein framståande figur ved hoffet i Babylon. Til sist hadde han eigne apokalyptiske visjonar som er blitt tolka som Dei fire verdsmonarkia. 

Nokre av dei best kjende forteljingane i Daniels bok, som det blir hevda han skreiv sjølv på 500-talet f.Kr., er om Shadrak, Meshak og Abed-Nego, dei tre følgjesvennane hans som fekk trua si prøva ved å bli kasta i ein brennande omn; Skrifta på veggen der ei overnaturleg handskrift føreseier undergangen til det babylonske riket; og Daniel i løvehola, der han overlever denne prøvinga med guddommeleg hjelp.

Daniel blir rekna som ein profet innan kristendommen og av islam, men i den rabbinske litteraturen er han ikkje lista saman med profetane, og er dermed ikkje rekna som ein profet i jødedommen.

Det moderne teologiske synet forstår forfattaren av Daniels bok ikkje som Daniel sjølv, men ein anonym forfattar som levde i den makkabeiske perioden under Antiokos IV Epifanes i løpet av 100-talet f.Kr. og som sette saman oldtidslegender med ein pseudepigrafi beståande av «visjonar».

## Merknadar

## Kjelder

**Denne artikkelen bygger på «[[:nb:Daniel (bibelsk person)|Daniel (bibelsk person)]]» frå ,  den 26. mars 2023.*
Băneasa i Constanța

**Băneasa** (tyrkisk *Paraköy*), tidlegare *Parachioi*, er ein kommune i Constanța fylke i Romania. I 2004 fekk kommunen status som oraș (mindre bykommunne), men frå 2019 er Băneasa igjen ein *[[comună]]* (landkommune).

## Busetnader

Băneasa har desse busetnadane:

## Kjelder

**Delar av denne artikkelen bygger på «[[:ro:Comuna Băneasa, Constanța|Comuna Băneasa, Constanța]]» frå , den 26. mars 2023.*  

### Referansar
Valu lui Traian

**Valu lui Traian** (tyrkisk *Hasançay*), tidlegare *Hasancea*, er ein kommune i Constanța fylke i Romania. Valu lui Traian inngår i storbyområdet til Constanța.

## Busetnader

Valu lui Traian er ein *[[comună]]* (landkommune) med den eine busetnaden:

## Kjelder

**Delar av denne artikkelen bygger på «[[:ro:Comuna Valu lui Traian, Constanța|Comuna Valu lui Traian, Constanța]]» frå , den 26. mars 2023.*  

### Referansar
Anna Maria van Schurman

**Anna Maria van Schurman** () var ein nederlandsk målar, poet, forfattar og lærd. Ho var kjend for kunnskapane sine innan filosofi, teologi, medisin og minst 14 språk, og blei sett på som eit universalgeni. Ho var den fyrste kvinna i Nederland som studerte ved eit universitet.

## Biografi
Van Schurman blei fødd i Köln, og heldt til storparten av livet i Utrecht i Nederland.

Ho opparbeidde seg språkkunnskapar i blant anna tysk, fransk, gammalgresk, latin, hebraisk, arameisk, arabisk, syrisk, persisk og etiopisk. Ho skreiv lyrikk på fem språk, og forfatta dessutan ein etiopisk grammatikk.

I 1636 studerte Van Schurman ved universitetet i Utrecht. Forutan å følgje lukka førelesingar, var ho også til stades på disputasar og føredrag som var opne for alle. Ho studerte språkfag og medisin, men framfor alt teologi.

I løpet av livet brevveksla Van Schurman med ei rekkje framståande personar i Europa, mellom dei Elisabeth Stuart, Simonds d'Ewes, Samuel Rutherford og Henrietta Maria av Frankrike. Van Schurman spela ei nøkkelrolle i eit nettverk av europeiske lærde kvinner, som forutan ho bestod av blant andre Birgitte Thott, Christina av Sverige, Marie le Jars de Gournay, Batsua Makin og Dorothea Moore.

Gjennom bruk av syllogismar (ein metode som også blei brukt av dei lærde i mellomalderen), argumenterte Van Schurman for at kvinner burde få utdanning innan alle felt, men ikkje burde bruke utdanninga si i yrkeslivet, i tillegg til at utdanninga ikkje burde blandast med pliktane deira i heimen.

## Utvalde verk

* *De Vitae Termino* (Om livets ende). Publisert i Leiden, 1639. Omsatt til nederlandsk som "Pael-steen van den tijt onses levens," publisert i Dordrecht, 1639.
* *Dissertatio De Ingenii Muliebris ad Doctrinam, & meliores Litteras aptitudine*. Paris, 1638, og Leiden, 1641. Omsatt til fleire språk, inkludert nederlandsk, fransk (1646), og engelsk (1659, med tittelen "The Learned Maid or, Whether a Maid may be a Scholar").
* *Opuscula Hebraea, Graeca, Latina, Gallica: prosaica adque metrica.* Utrecht, 1648.
: Ei utgåve av hennar samla verk, inkludert korrespondanse på fransk, latin, gresk og hebraisk. Utgåva blei trykka opp att i 1650, 1652, 1723 og 1749.
* *Eukleria seu Meliores Partis Electio.* Publisert i Altona, 1673. Hennar sjølvbiografi, forfatta på latin. Omsatt til nederlandsk og tysk.

## Ettermæle
Den amerikanske kunstnaren Judy Chicago gav Van Schurman ein av 39 plassar ved middagsbordet i kunstinstallasjonen *[[The Dinner Party]]*.

## Kjelder

**Denne artikkelen bygger på «[[:nb:Anna Maria van Schurman|Anna Maria van Schurman]]» frå , den 26. mars 2023.*  

## Bakgrunnsstoff
* Nettsida *[http://www.annamariavanschurman.org/ Anna Maria van Schurman]*, redaktør: Pieta van Beek (1958– )
Mihail Kogălniceanu i Constanța

**Mihail Kogălniceanu** (tyrkisk *Karamurat*), tidlegare *Kara Murat*, er ein kommune i Constanța fylke i Romania. Mihail Kogălniceanu inngår i storbyområdet til Constanța.

## Busetnader

Mihail Kogălniceanu er ein *[[comună]]* (landkommune) med desse busetnadane:

## Kjelder

**Delar av denne artikkelen bygger på «[[:ro:Comuna Mihail Kogălniceanu, Constanța|Comuna Mihail Kogălniceanu, Constanța]]» frå , den 26. mars 2023.*  

### Referansar
Stjórn

***Stjórn*** er ei gammalnorsk omsetjing av den fyrste delen av Bibelen (delar av Det gamle testamentet). Omsetjinga blei truleg utført ved hoffet til Håkon V Magnusson, som regjerte frå 1299 til 1319. Ho byggjer på den latinske *[[Vulgata]]*-Bibelen. 

Omsetjinga går frå Fyrste mosebok til Andre Kongebok. Namnet *Stjórn*, som betyr 'styring', var ikkje knytt til verket frå byrjinga av, men blei introdusert på 1500- eller 1600-talet. Det viser truleg til Gud si styring over verda, og/eller kongar si styring over landet.

## Innhald
*Stjórn* inneheld omsetjingar av desse bibelbøkene:

* Fyrste Mosebok
* Andre Mosebok
* Tredje Mosebok
* Fjerde Mosebok
* Femte Mosebok
* Josvas bok
* Domarane
* Rut
* Fyrste Samuelsbok
* Andre Samuelsbok
* Fyrste Kongebok
* Andre Kongebok
Boka inneheld også eit forord, kommentarar til bibelstoffet, preiker og ein del geografisk og naturhistorisk stoff.

## Utgåver
Stjórn er bevart i eit par manuskript, både heile og i delar. Desse er:
* AM 226 fol., kalla A, truleg skrive i Helgafellsklaustur 1350-1370.
* AM 225 fol., er kopi af AM 226 frå rundt 1400
* AM 227 fol., kalla B &#x2013; manglar ein del. Skálholtskirkja eigde denne boka.
* AM 228 fol., kalla C, manglar store delar.
* AM 229 fol. I, II og III, delar frå tre manuskript.
* NRA &#x2013; Hjå Riksarkivet i Oslo er delar av to pergamentsblad bevarte.

I 2009 blei Stjórn gitt ut i ny utgåve av Riksarkivet ved Reidar Astås.

## Kjelder

**Denne artikkelen bygger på «[[:nb:Stjórn|Stjórn]]» frå ,  den 26. mars 2023.*  

## Bakgrunnsstoff

* Stjórn C. R. Ungers utgåve frå 1862
* Om Stjorn hos Riksarkivet
Curcani

**Curcani** er namnet på fleire stader i Romania:
* Curcani i Călărași, landkommune (*comună*) i Călărași fylke
* Curcani i Cobadin, busetnad i landkommunen (*comună*) Cobadin i Constanța fylke
Oituz

**Oituz** er namnet på fleire stader i Romania:
* Oituz i Bacău, landkommune (*comună*) i Bacău fylke
* Oituz i Lumina, busetnad i landkommunen (*comună*) Lumina i Constanța fylke
Băneasa

**Băneasa** er namnet på fleire stader i Romania:
* Băneasa i București, bydel i Sektor 1 i București
* Băneasa i Constanța, landkommune (*comună*) i Constanța fylke
* Băneasa i Galați, landkommune (*comună*) i Galați fylke
* Băneasa i Giurgiu, landkommune (*comună*) i Giurgiu fylke
Cathinka Guldberg

**Cathinka Augusta Guldberg** () var ein norsk diakonisse og grunnleggjar av sjukepleieutdanninga i Noreg. 

## Liv og virke
### Bakgrunn
Guldberg vaks opp i Christiania og på Nannestad, som dotter av bokhandlaren og den seinare soknepresten Carl August Guldberg. Som eldste dotter tok ho frå 15-årsalderen ansvar i heimen då mora døydde. 24 år gammal flytta ho heimefrå, og i 1866 reiste ho til diakonisseanstalten Kaiserswerth i Tyskland, den same staden der Florence Nightingale tidlegare hadde vore elev. I utdanningstida gjorde ho teneste ved feltlasarett i Dresden og Berlin under den austerriksk-prøyssiske krigen, og ved feltsjukehus i Alexandria. Mens ho enno var i Tyskland, blei ho beden om å tiltre som forstandarinne og grunnleggjar av ei diakonisseutdanning i Noreg.

### Sjukepleieinnsats i Noreg
Norsk sjukepleiarutdanning byrja 20. november 1868 med Guldberg og ein elev. Diakonisseanstalten heldt fyrst til i lokale i kommunegarden på Grønland i Oslo, seinare i Ullevålsveien, og frå 1887 på eigen eigedom på Lovisenberg, der verksemda framleis ligg. 

Diakonisseanstalten, seinare Diakonissehuset, var i 22 år den einaste sjukepleiarutdanninga i landet. Guldberg leia verksemda i 51 år, og var framleis aktiv som forstandarinne då ho døydde 79 år gammal. Verksemda hennar hadde tyding som utvikling av ein helseprofesjon, som ein kyrkjeleg teneste, og som ei sjølvbevisst profesjonsutdanning for kvinner. 

Guldberg blei, som fyrste kvinne, riddar av 1. klasse av St. Olavs Orden i 1915. Ho er måla av Emmanuel Vigeland i 1918, og ein statue av henne utført av Nic Schiøll blei avduka i 1966. Ho blei avbilda på frimerke i 1968 ved 100-årsjubileet til Diakonissehuset.  

### Familie og gravstad
Guldberg var dotter av presten Carl Guldberg, syster til blant andre fysikaren Cato Guldberg og medisinprofessoren Gustav Adolph Guldberg, og (gjennom systera si) svigerinne av fysikaren Peter Waage.

Cathinka Guldberg er gravlagd i Diakonissenes gravsted på Nordre gravlund i Oslo.

## Litteratur
* Andersen, Alf G og Hans-Erik Hansen. *500 som preget Norge, norske kvinner og menn i det 20. århundre*.  Millennium, 1999 
* Ebbell, Clara Thue. *Cathinka Guldberg, banebryter, den norske diakonisses mor*. Lutherstiftelsen, 1940 

## Kjelder

**Denne artikkelen bygger på «[[:nb:Cathinka Guldberg|Cathinka Guldberg]]» frå , den 27. mars 2023.*
Jurij Koroljov

**Jurij Nikolajevitsj Koroljov** () er ein tidlegare turnar frå Vladimir i Russland som representerte Sovjetunionen. Han sanka tre gullmedaljar under Turn-VM 1981, fire i Turn-VM 1985 og to i Turn-VM 1987.

Koroljov vart verdsmeister i mangekamp då Turn-VM 1981 vart avvikla i Moskva, hårfint framom landslagskollega Bogdan Makuts. I tillegg fekk han gull i friitståande og lagtevlinga, samt bronse i bøylehest. To år seinare måtte han nøye seg med ein sølvmedalje i lagtevlinga ved Turn-VM 1983. Under verdsmeisterskapen 1985 vann han mangekampen framom landsmannen Vladimir Artjomov. Elles i meisterskapen fekk han gullmedaljar i lagtevlinga, ringar og hopp, pluss sølvmedalje i frittståande. I sitt fjerde strake verdsmeisterskap vart han andremann i mangekampen, der han elles tok nye gullmedaljar i ringar og i lagtevlinga.

Koroljov deltok i europameisterskapen i turn i 1981, 1983 og 1987. I alle tre meisterskapane enda han på andreplass i mangekampen. Frå dei ulike øvingane og tevlingane fekk han med seg fem (2-3-0) medaljar i 1981 og like mange (2-2-1) i 1983, medan det vart tre (1-2-0) i 1987.

## Kjelder

**Denne artikkelen bygger på «[[:en:Yuri Korolyov|Yuri Korolyov]]» frå ,  den 27. mars 2023.*
Tuzla (fleirtyding)

Tuzla er ein by i Bosnia-Hercegovina.

Tuzla kan òg vere:
* det tyrkiske namnet på landsbyen Éngomi på Kypros
* Kantonen Tuzla i Bosnia-Hercegovina
* Tuzla i Constanța, ein landkommune (*comună*) i Constanța fylke i Romania
* Tuzlasjøen, ein innsjø i provinsen Adana i Tyrkia
Ski-VM 1937

**Ski-VM 1937** vart avvikla 12.–18. februar 1937 i Chamonix i Frankrike. Eigenleg var meisterskapen ei samling renn arrangert av Det internasjonale skiforbundet (FIS), der tevlingane vart gjeven status som verdsmeisterskap i nordiske greiner under FIS-kongressen 1965.

Norske utøvarar vann fire av dei fem tevlingane og tok sju av dei 15 medaljane. Kolmbinertrennaren Sigurd Røen og langrennaren Lars Bergendahl tok kvar sine to gullmedaljar.

## Langrenn
### 18 kilometer



**Dato:** 16. februar


### 50 km



**Dato:** 18. februar


### 4 × 10 km stafett



**Dato:** 12. februar


## Kombinert
### Hopp &18 km



**Dato:** 16. og 17. februar


## Skihopping



**Dato:** 14. februar


## Kjelder

**Denne artikkelen bygger på «[[:de:Nordische Skiweltmeisterschaften 1937|Nordische Skiweltmeisterschaften 1937]]» frå ,  den 27. mars 2023.*
Merseburg

**Merseburg** er ein by og ein kommune sør i forbundsstaten Sachsen-Anhalt i Tyskland. Byen, som ligg ved elva Saale, er krinssete i Saalekreis. Kommunen hyser 33&nbsp;641 ibuarar og flatemålet er 53,8 km². Merseburg ligg 14 kilometer sør om Halle an der Saale.

## Kjelder

**Denne artikkelen bygger på «[[:de:Merseburg|Merseburg]]» frå ,  den 27. mars 2023.*  

## Bakgrunnsstoff

*
Merzig

**Merzig** er ein by og ein kommune i Saarland i Tyskland. Kommunen omfattar 109 km² og har nær 30&nbsp;000 ibuarar. Byen er krinssete i Merzig-Wadern. Frå Merzig, som ligg 172 meter over havet ved elva Saar, er det i kring 35 km søraustover til forbundsstats-hovudstaden Saarbrücken.

## Kjelder

**Denne artikkelen bygger på «[[:de:Merzig|Merzig]]» frå ,  den 27. mars 2023.*  

## Bakgrunnsstoff

*
Huntsville i Alabama

**Huntsville** er ein by nord i delstaten Alabama i USA. Byen, som i hovudsak ligg i Madison County, har 215&nbsp;000 ibuarar. Han vart grunnlagd i 1805.

Huntsville har mange arbeidsplassar knytt til forsvarsindustri, særleg rakettproduksjon, og innom romforskning.

## Kjelder

**Denne artikkelen bygger på «[[:en:Huntsville (Alabama)|Huntsville (Alabama)]]» frå ,  den 27. mars 2023.*

## Bakgrunnsstoff

*
Hanna Brummenæs

**Marthe Johanne Brummenæs** (), betre kjend som **Hanna Brummenæs**, var ein norsk skipsreiar. Saman med Bertha Torgersen skipa ho reiarlaget Brummenæs & Torgersen i 1909, og dei blei med dette dei fyrste kvinnelege skipsreiarane i Noreg.

## Liv og virke
Brummenæs og Torgersen traff kvarandre på Visnes på Karmøy då dei jobba i butikk i gruvesamfunnet der. Dei dreiv ei stund sin eigen butikk, men avslutta denne verksemda. Rundt 1900 flytta dei saman i Haugesund og byrja å interessere seg for skipsfart. Dei investerte i skipsaksjar, og la seg opp nok pengar til å kjøpe ein sildedampar i 1909. Båten heitte «D/S Gouval» og blei kjøpt kontant på tvangsauksjon.

Brummenæs og Torgersen kjøpte fire skip til på mellom 1350 dvt og 3200 dvt, som hadde som fellesnemnar at dei stort sett alle var i dårleg stand og trege. Tre av skipa var bygde på 1800-talet og det siste i 1904. Tilstanden til skipa gjorde at alle blei mista under første verdskrigen, bortsett frå «Gouval», som sank før krigen.

Etter krigen stod det dårleg til med skipsbransjen i byen. Brummenæs og Torgersen hadde betalt svært lite for sine fem skip og dreiv reiarlaget svært rimeleg, så dei gjekk med eit enormt overskot då krigsskadeerstatningane blei utbetalt.

Mellom 1921 og 1927 kjøpte Brummenæs og Torgersen fem gamle skip, og i 1929 kjøpte dei sitt einaste motorskip. Dette var «Equatore» som var i svært dårleg stand, og til slutt blei kornlager på land. Dette gjorde skipet til eit av to skip dei eigde som ikkje sank.

Før andre verdskrigen kjøpte dei fleire gamle dampskip. I løpet av krigen blei alle skipa deira senka eller gjekk på grunn.

Brummenæs blei, saman med Torgersen, kalla for «mannedamene». Ho gjekk med bukser og skal ha underteikna med «Herr». Ho var også ein streng arbeidsgjevar, og blei kalla for «Brummo» fordi ho kjefta på sjømennene om dei fyrte for hardt på veg inn til Haugesund. Ho sat ti år i bystyret for Høgre.

Brummenæs døydde i 1942 og er gravlagd saman med Bertha Torgeresen.

## Kjelder

**Denne artikkelen bygger på «[[:nb:Hanna Brummenæs|Hanna Brummenæs]]» frå , den 27. mars 2023.*  

## Bakgrunnsstoff
* Hanna Brummenæs og Bertha Torgersen hos Skeivt Arkiv.
* Brummenæs og Torgersen hos Kvinnehistorie.